Lěsna njezapomnička

Lěsna njezapomnička (Myosotis sylvatica) je družina swójby wódrakowych rostlinow (Boraginaceae).

 Wopis 
Lěsna njezapomnička je dwulětna rostlina z lisćowym stołpikom, kotraž docpěwa wysokosć wot 40 cm (14-45 cm). 

Stołpik je kosmaty.

 Łopjena 
Łopjena su cyłokromne, eliptiske hač do lancetowe a mjenje bóle kosmate. Delnje łopjena su rozetojće zarjadowane, stołpikate, mjeztym zo hornje łopjena su přećiwostejne a sedźace. 

 Kćenja 
Wona kćěja wot meje hač do julija. Kwětnistwa su najprjedy zakulene. Kćenja ma žołtu rynčku a docpěja wysokosć wot 6 hač do 10 mm. Kćenjowe łopjena su módre, ma najmjeńšu šěrokosć wot 5 mm. Króna je płona, wupřestrjena, najprjedy čerwjenojta a pozdźišo njebjomódra a docpěwa šěrokosć wot 6 hač 10 mm. Krónowe kónčki su płonje rozpřesćěrane. Keluch ma po kćěću dołhosć wot 5mm z wotstajacymi hokokosmami, je po 2/3 zrosćeny a njesu linealne kónčki. 

Tež eksistuja sorty z róžojtymi abo běłymi kćenjemi.

Tuta družina ma najmjeńše próški domjaceje flory wot jenož 4x6 mikrometrow.

 Płody 
Dźělopłody je kónčkojte. Płodowy stołpik docpěje dołhosć wot 5 mm.

 Stejnišćo 
Wona rosće na łukach, we wysokotrajnowych honach a swětłych lisćowych lěsach. Preferuje čerstwe, často małowapnate pódy. 

 Rozšěrjenje 
Lěsna njezapomnička je w Europje, sewjernje hač južneje Šwedskeje, na wuchod hač do Ruskeje, na juh hač do Apenninow a Balkanskeje połkupy rozšěrjena.

 Podobna družina 
Bahnowa njezapomnička (Myosotis scorpioides) ma přilěhowace kosmaty keluch a rosće na włóžnych městnach.

 Nóžki 

 Žórła 
 Botanica, Einjährige und mehrjährige Pflanzen, Über 2000 Pflanzenporträts, ISBN 978-3-8331-4469-1, strona 571 
 GU Maxi-Kompaß Blumen, ISBN 3-7742-3852-9, strona 20 
 GU Naturführer Blumen, ISBN 3-7742-1507-3, stronje 18-19 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 294 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 210 

 Wotkaz 

Kategorija:Wódrakowe rostliny